27.6.2023
FI
Euroopan unionin virallinen lehti
C 224/3
e) Renfe sitoutuu siihen, että virhesuhde (6) on enintään 14,23 %.
Myös enimmäisarvo on määrä tarkistaa säännöllisesti, ja komissio voi muuttaa sitä Renfen pyynnöstä.
Jos virhesuhteen enimmäisarvoa ei noudateta, Renfe sitoutuu ryhtymään tarvittaviin toimiin analysoidakseen syyt ja toteuttaakseen tarvittavat tekniset toimenpiteet niiden ratkaisemiseksi mahdollisimman pian.
f) Renfe sitoutuu nimittämään valvonnasta vastaavan henkilön, joka seuraa sitoumusten täytäntöönpanoa ja raportoi siitä komissiolle kymmenen vuoden ajan.
g) Renfe sitoutuu olemaan millään tavalla kiertämättä tai yrittämättä kiertää sitoumuksia suoraan tai välillisesti millään teolla tai laiminlyönnillä.
h) Sitoumukset ovat voimassa määräämättömän ajan voimaantulopäivästä alkaen.
8)
Sitoumukset julkaistaan kokonaisuudessaan englannin kielellä kilpailun pääosaston verkkosivuilla osoitteessa https://ec.europa.eu/competition-policy/index_en
4.
Huomautuspyyntö
9)
Jollei markkinatestin tuloksista muuta johdu, komissio aikoo antaa asetuksen (EY) N:o 1/2003 9 artiklan 1 kohdan mukaisen päätöksen, jossa edellä yhteenvetona ja kilpailun pääosaston verkkosivustolla lyhentämättöminä esitetyt sitoumukset todetaan sitoviksi.
10) Komissio pyytää asetuksen (EY) N:o 1/2003 27 artiklan 4 kohdan mukaisesti asianomaisia kolmansia osapuolia esittämään huomautuksensa ehdotetuista sitoumuksista.
Huomautusten on oltava komissiolla kuuden viikon kuluessa tämän tiedonannon julkaisupäivästä.
Asianomaisia kolmansia osapuolia pyydetään toimittamaan huomautuksistaan myös julkinen toisinto, josta tiedot, jotka ne katsovat liikesalaisuuksiksi, ja muut luottamukselliset tiedot on poistettu ja korvattu vaatimusten mukaisesti yhteenvedolla, joka ei sisällä luottamuksellisia tietoja, tai merkinnällä ”liikesalaisuus” tai ”luottamuksellinen tieto”.
11) Vastausten ja huomautusten olisi mielellään oltava perusteltuja, ja niissä on esitettävä kaikki olennaiset tosiseikat.
Jos havaitsette johonkin ehdotettujen sitoumusten osa-alueeseen liittyvän ongelman, komissio pyytää teitä ehdottamaan mahdollista ratkaisua.
12) Huomautukset voidaan lähettää komissiolle viitteellä AT.40735 Online rail ticket distribution in Spain sähköpostitse (COMP-GREFFE-ANTITRUST@ec.europa.eu) tai postitse seuraavaan osoitteeseen: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Virhesuhde on hylättyjen varauspyyntöjen lukumäärän ja Renfen lipunmyyntijärjestelmään tiettynä ajanjaksona tehtyjen varauspyyntöjen kokonaismäärän välinen suhde.